Димитър Донев
Адил Калайджията

chitanka.info

Ой, какви черни ръце

има Адил Калайджията!

По-черни

от черните медници стари

— седнали циганки

близо до огъня.

Ой, какви тъмни очи

има Адил Калайджията!

По-тъмни

от тъмните въглени,

— хвърлени късове жар

зад духалото.

Ой, какви бели слънца

греят до късно пред прага му.

И продължава деня.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.